ᱥᱚᱱᱟᱭᱟ ᱤᱨᱟᱱᱤ

ᱥᱚᱱᱟᱭᱟ ᱤᱨᱟᱱᱤ (ᱡᱟᱱᱟᱢ ᱑᱗ ᱥᱮᱯᱴᱮᱢᱵᱚᱨ ᱑᱙᱘᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱾ ᱱᱚᱣᱟ ᱢᱤᱞᱮ ᱡᱟᱵᱽ ᱦᱟᱢ ᱛᱩᱢ ᱨᱮᱫᱚ ᱜᱩᱸᱡᱚᱱ, ᱤᱥ ᱯᱤᱭᱟᱨ ᱠᱚ ᱠᱭᱟ ᱱᱟᱢ ᱫᱩᱸ ? ᱨᱮᱫᱚ ᱠᱷᱩᱥᱤ ᱠᱩᱢᱟᱨᱤ ᱜᱩᱯᱛᱟ ᱟᱨ ᱨᱚᱸᱜᱚᱨᱥᱤᱭᱟ ᱨᱮᱫᱚ ᱯᱟᱨᱵᱚᱛᱤ ᱭᱟᱜ ᱯᱟᱴ ᱱᱤᱵᱷᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱕ ᱥᱟᱞ ᱨᱮ, ᱩᱱᱤᱫᱚ ᱡᱷᱟᱞᱟᱠ ᱫᱤᱠᱷᱞᱟ ᱡᱟ ᱤᱨᱟᱹᱞᱟᱜ ᱥᱤᱡᱚᱱ ᱨᱮ ᱥᱮᱞᱮᱫ ᱮᱱᱟ ᱟᱨ ᱯᱩᱭᱞᱩ ᱨᱟᱱᱟᱨ ᱟᱯ ᱞᱮᱠᱟᱛᱮ ᱞᱟᱦᱟ ᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱟᱡ ᱡᱟᱶᱟᱭ ᱢᱳᱦᱤᱛ ᱥᱚᱦᱜᱚᱞ ᱥᱟᱶ ᱒᱐᱑᱗ ᱥᱟᱞ ᱨᱮ ᱱᱟᱪ ᱵᱟᱞᱤᱭᱟ ᱨᱮ ᱥᱮᱞᱮᱫ ᱮᱱᱟ ᱟᱨ ᱛᱮᱥᱟᱨ ᱴᱷᱟᱶ ᱨᱮ ᱢᱮᱱᱟᱭᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱤᱨᱟᱱᱤ ᱭᱟᱜ ᱡᱟᱱᱟᱢ ᱫᱚ ᱑᱗ ᱥᱮᱯᱴᱮᱢᱵᱚᱨ ᱑᱙᱘᱓ ᱥᱟᱞ ᱨᱮ ᱢᱩᱢᱵᱟᱭ ᱨᱮ ᱢᱤᱫ ᱤᱨᱟᱱᱤ (ᱯᱟᱨᱥᱤ) ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱤᱨᱟᱱᱤ ᱫᱚ ᱩᱴᱤ ᱨᱮᱱᱟᱜ ᱢᱤᱫ ᱵᱳᱨᱰᱤᱝ ᱤᱥᱠᱩᱞ ᱨᱮ ᱮᱭᱟᱭ ᱥᱮᱨᱢᱟ ᱵᱤᱛᱟᱹᱣ ᱠᱮᱜᱼᱟ ᱾ ᱩᱱᱤᱫᱚ ᱥᱤᱰᱮᱱᱦᱮᱢ ᱠᱚᱞᱮᱡᱽ ᱚᱯᱷ ᱠᱚᱢᱟᱨᱥ ᱮᱱᱰ ᱤᱠᱚᱱᱚᱢᱤᱠᱥ, ᱢᱩᱢᱵᱟᱭ ᱠᱷᱚᱱ ᱜᱨᱮᱡᱩᱭᱮᱴ ᱠᱮᱜᱼᱟ ᱟᱨ ᱢᱚᱰᱟᱞ ᱵᱮᱱᱟᱣ ᱢᱟᱲᱟᱝ ᱯᱩᱭᱞᱩ ᱮᱢ.ᱵᱤ.ᱮ ᱰᱤᱜᱽᱨᱤ ᱦᱟᱥᱤᱞ ᱞᱮᱫ ᱛᱟᱦᱮᱸᱫ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱤᱨᱟᱱᱤ ᱫᱚ ᱥᱩᱴᱤᱝ ᱨᱮᱱᱟᱜ ᱢᱩᱪᱟᱹᱫ ᱢᱟᱦᱟᱸ ᱑᱙ ᱱᱚᱵᱷᱮᱢᱵᱚᱨ ᱒᱐᱑᱐ ᱨᱮ ᱟᱡ ᱢᱤᱞᱮ ᱡᱟᱵᱽ ᱦᱟᱢ ᱛᱩᱢ ᱜᱚᱲᱚ-ᱠᱟᱞᱟᱠᱟᱨ ᱢᱳᱦᱤᱛ ᱥᱚᱦᱜᱚᱞ ᱥᱟᱶ ᱟᱡᱟᱜ ᱡᱚᱯᱚᱲᱟᱣ ᱨᱮᱱᱟᱜ ᱮ ᱢᱮᱱ ᱠᱮᱜᱼᱟ ᱾

ᱰᱤᱥᱮᱢᱵᱚᱨ ᱒᱐᱑᱕ ᱥᱟᱞ ᱨᱮ, ᱤᱨᱟᱱᱤ ᱫᱚ ᱥᱚᱦᱜᱚᱞ ᱥᱟᱶ ᱥᱟᱹᱜᱟᱹᱭ ᱮ ᱡᱚᱲᱟᱣ ᱠᱮᱜᱼᱟ ᱾ ᱩᱱᱤᱫᱚ ᱒᱕ ᱡᱟᱱᱩᱣᱟᱨᱤ ᱒᱐᱑᱖ ᱨᱮ ᱜᱳᱣᱟ ᱨᱮ ᱵᱟᱯᱞᱟ ᱮᱱᱟ ᱾

ᱠᱟᱹᱢᱤ

ᱢᱤᱰᱤᱭᱟ ᱪᱤᱛᱟᱹᱨ
ᱤᱥᱴᱟᱨᱱ ᱟᱭᱤ ᱫᱚ ᱩᱱᱤ ᱒᱐᱑᱒ ᱥᱟᱞ ᱨᱮ ᱟᱡᱟᱜ ᱕᱐ ᱥᱮᱠᱥᱤ ᱮᱥᱤᱭᱟᱭ ᱛᱤᱨᱞᱟᱹ ᱭᱟᱜ ᱛᱟᱹᱞᱠᱟᱹ ᱨᱮ ᱫᱚᱦᱚ ᱮᱱᱟ, ᱤᱥᱴᱟᱨᱱ ᱟᱭᱤ ᱱᱤᱭᱩᱡᱽᱯᱮᱯᱟᱨ ᱞᱟᱹᱜᱤᱫ ᱟᱨᱦᱚᱸᱭ ᱑᱐ ᱟᱱᱟᱜ ᱴᱷᱟᱶᱮ ᱧᱟᱢ ᱠᱮᱜᱼᱟ ᱒᱐᱑᱔ ᱨᱮ, ᱩᱱᱤ Rediff ᱦᱚᱛᱮᱛᱮ ᱴᱚᱯ ᱑᱐ ᱟᱹᱰᱤ ᱱᱟᱯᱟᱭ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱨᱮ ᱞᱤᱥᱴᱮᱰ ᱠᱚᱣᱟᱜ ᱞᱮᱜᱼᱟ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱤᱨᱟᱱᱤ ᱦᱚᱲ
ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱱᱟᱪᱚᱱᱤᱭᱟᱹ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱤᱱ ᱱᱟᱪᱚᱱᱤᱭᱟᱹ ᱠᱚ
ᱛᱷᱚᱠ:᱑᱙᱘᱓ ᱡᱟᱱᱟᱢ ᱠᱚ